Relaxare la golf pentru Klaus Iohannis. Preşedintele Klaus Iohannis şi soţia sa, Carmen, au fost surprinşi pe terenul de golf din localitatea Pianu de Jos, judeţul Alba, în ultima zi de lucru a săptămânii.
Într-o imagine publicată de Ziarul Unirea şeful statului apare în pantaloni albi şi tricou roşu, însoţit de Carmen Iohannis, tot în ținută de golf.
Potrivit jurnaliştilor locali, cuplul prezidențial s-a relaxat la golf şi în urmă cu două săptămâni.
În septembrie 2021, prezent la acelaşi club de golf, preşedintele Iohannis pleda pentru practicarea golfului care nu ar fi un sport exclusivist.
"Mă bucur să întâlnesc aici atâția oameni pasionați de golf, un sport care nu este deloc exclusivist și care oferă un foarte bun prilej de a petrece mai mult timp în natură, de a face mișcare, mai ales în acest context pandemic care face dificilă practicarea multor sporturi", a spus atunci președintele.